
ΑΠΟΣΠΑΣΜΑ                        
Από το πρακτικό της με αριθ. 2ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 12/2024
Στην Λευκάδα σήμερα  στις 29 του μηνός Ιανουαρίου  του έτους  2024,  ημέρα  Δευτέρα  και  ώρα 12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 8, 9 & 26 του Ν. 5056/2023 και την υπ΄ αριθ. 1328/110575/2023/23-12-2023 εγκ. Υπ. Εσωτερικών, ύστερα από την αριθ. πρωτ: 1822/25.1.2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.
         ΠΑΡΟΝΤΕΣ                                                                 ΑΠΟΝΤΕΣ                   

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Σέρβος Κων/νος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

Ο κ. Σέρβος Κων/νος, αποχώρησε πριν την συζήτηση του 8ου θέματος της Η.Δ.


Ο κ. Καλός Χαράλαμπος, αποχώρησε πριν την συζήτηση του 9ου  θέματος της Η.Δ.

ΘΕΜΑ  1ο: Απόφαση Δ.Ε. για άσκηση ή μη έφεσης και εν γένει ενδίκων μέσων κατά της υπ’ αριθμ. 275/2023 απόφασης του Διοικητικού Πρωτοδικείου Μεσολογγίου (τμήμα Τριμελές).






Εισηγητής: Δημήτριος Μασούρας, δικηγόρος του Δήμου

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην κα Μαυρέτα Καρύδη, δικηγόρο του Δήμου, η οποία εισηγείται το θέμα λόγω απουσίας του εισηγητή κ. Δημητρίου Μασούρα και έθεσε υπόψη των μελών της Επιτροπής την εξής γνωμοδότησή του:

«Με την αναφερόμενη στο θέμα απόφαση έγινε δεκτή (εν μέρει) η προσφυγή των αντιδίκων Αθανασίου Τσιρίμπαση, Νικολάου Τσιρίμπαση, Φίλιππου Ταμβακάκη και Ευτυχίας Τσιρίμπαση, με αποτέλεσμα την ακύρωση της παράλειψης του Δήμου Λευκάδας, δια του Τμήματος Πολεοδομικών Εφαρμογών της Υπηρεσίας Δόμησης να διαβιβάσει την υπ’ αριθμ. πρωτ. 7668/2022 αίτηση των προσφευγόντων στο αρμόδιο, κατά την κρίση του Δικαστηρίου, για την άρση της ένδικης απαλλοτρίωσης, Ελληνικό Δημόσιο, ένεκα του γεγονότος ότι η επίδικη απαλλοτρίωση αφορά προστατευόμενη περιοχή του πολιτιστικού περιβάλλοντος, ήτοι στο ιστορικό κέντρο της πόλης της Λευκάδας. 

Η απόφαση αυτή επιδόθηκε στον Δήμο Λευκάδας την 19.12.2023, συνεπώς η προθεσμία για άσκηση έφεσης συμπληρώνεται την 18.02.2024 (αρ. 94§1 ΚΔΔ). 

Αρμόδια για την κρίση περί άσκησης ή μη ενδίκων μέσων για λογαριασμό του Δήμου, είναι η Δημοτική Επιτροπή (αρ. 72§1 περ. ι’ ν. 3852/2010). 

Με την αναφερθείσα ανωτέρω αίτησή τους, οι προσφεύγοντες ζήτησαν την άρση της ρυμοτομικής απαλλοτρίωσης, με τροποποίηση του οικείου ρυμοτομικού σχεδίου, η οποία επιβλήθηκε το πρώτον με το από 23.12.1991 προεδρικό διάταγμα (ΦΕΚ Δ' 95/5.2.1992) «Αναθεώρηση του εγκεκριμένου ρυμοτομικού σχεδίου περιοχής του Δήμου Λευκάδας και ένταξη στο σχέδιο του προϋφισταμένου του έτους 1923 οικισμού του ίδιου Δήμου και καθορισμός όρων και περιορισμών δόμησης» σε ακίνητο φερόμενο ως ιδιοκτησία τους, ευρισκόμενο επί της οδού Λοχαγού Ροντογιάννη αριθμός 20, εντός του προϋφισταμένου του έτους 1923 οικισμού, στον τομέα I (ιστορικό κέντρο) του εγκεκριμένου ρυμοτομικού σχεδίου της πόλης της Λευκάδας, η οποία, σύμφωνα με την υπ’ αρ. Τ/1981/85006/30.12.1981 (ΦΕΚ Β' 103/10.3.1982) υπουργική απόφαση, αναφορικά με τον προ του 1923 οικισμό της, έχει χαρακτηριστεί ως ιστορικός διατηρητέος τόπος. Ειδικότερα, από το προαναφερθέν ακίνητο συνολικού εμβαδού 116,52 τ.μ., ρυμοτομείται για τη δημιουργία κοινόχρηστου χώρου εδαφικό τμήμα εμβαδού 17,75 τ.μ., το οποίο εμφαίνεται ως «ΡΥΜΟΤΟΜΟΥΜΕΝΟ ΤΜΗΜΑ ΕΡΥΜ1» στο συνοδευτικό της ανωτέρω αίτησης των προσφευγόντων προς τον καθ’ ου Δήμο από μηνάς Δεκεμβρίου 2021 τοπογραφικό διάγραμμα του πολιτικού μηχανικού Σπυρίδωνος Αργύρη. Ακολούθως, επί της ανωτέρω αίτησης των προσφευγόντων εκδόθηκε το προσβαλλόμενο έγγραφο του Τμήματος Πολεοδομικών Εφαρμογών της Υπηρεσίας Δόμησης του Δήμου Λευκάδας, σύμφωνα με το οποίο δεν έχει συντελεστεί η απαλλοτρίωση για την κατασκευή του επίδικου κοινόχρηστου χώρου, καθότι δεν έχει συνταχθεί η απαιτούμενη πράξη αναλογισμού και το ρυμοτομούμενο τμήμα δεν υπάγεται στις διατάξεις του άρθρου 28 του ν. 1337/83, ενώ στο ίδιο έγγραφο αναφέρεται, κατ’ επίκληση των διατάξεων του ν. 4067/2012, όπως τροποποιήθηκε με το ν. 4759/2020, ότι η άρση της ένδικης ρυμοτομικής απαλλοτρίωσης θα ήταν δυνατή μόνο σε συμμόρφωση προς αποφάσεις των αρμόδιων δικαστηρίων. 

Με αυτά τα δεδομένα, η υπηρεσία μας κρίνει ότι δεν υφίσταται σφάλμα της απόφασης, ως προς την αξιολόγηση των πραγματικών περιστατικών και την ερμηνεία και εφαρμογή του νόμου, γι’ αυτό και εισηγούμαστε την μη άσκηση έφεσης. 

Για τους λόγους αυτούς,

Εισηγούμαστε να μην ασκηθεί έφεση και εν γένει ένδικα μέσα κατά της υπ’ αριθμ. 275/2023 απόφασης του Διοικητικού Πρωτοδικείου Μεσολογγίου (τμήμα Τριμελές).»
Ακολούθησε συζήτηση και τοποθετήσεις των μελών της Επιτροπής.
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση
· τις δ/ξεις του Ν.3852/2010, όπως τροποποιήθηκε και ισχύει
· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις των άρθρων 54 και 55 του Ν.5083/2024.
ΑΠΟΦΑΣΙΖΕΙ ΟΜΟΦΩΝΑ


Να μην ασκηθεί έφεση και εν γένει ένδικα μέσα κατά της υπ’ αριθμ. 275/2023 απόφασης του Διοικητικού Πρωτοδικείου Μεσολογγίου (τμήμα Τριμελές).

Η απόφαση αυτή πήρε αύξοντα αριθμό: 12/2024.              
     

           Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ[image: image1.png]

